La Piscina Coberta de Carcaixent acollirà este diumenge una trobada de Màdel
22 de Noviembre de 2019

Carcaixent

Amb l’objectiu de promocionar el màdel i la pilota en general de cara al Circuit 2020, el club Amics de la Ribera ha organitzat per a este diumenge dia 24 de novembre una trobada de màdel en les pistes de la Piscina Coberta de Carcaixent. Les instal·lacions municipals disposen de 3 pistes dobles de pàdel i una individual el que les converteixen en un escenari perfecte per a la pràctica d’este esport, de fet ja van acollir un torneig en el circuit de 2017 que va tenir gran participació.

La trobada estarà oberta a gent de totes les edats i nivells que s’animen a acostar-se fins a les instal·lacions de la piscina municipal de per conèixer de prop el màdel. Està disciplina, apareguda en 2006, és la fusió entre dos esports: la pilota valenciana, més concretament la modalitat de Galotxetes de Monòver i el pàdel.

Al màdel, es pot jugar per parelles o individual i es desenvolupa en una pista estàndard de pàdel. La pilota utilitzada és la pilota de Màdel, més grossa i menys botadora. L’objectiu del joc és colpejar la pilota amb la mà per fer-la passar per damunt de la xarxa, de manera que La persona contrincant no la puga tornar. El Màdel és un esport molt complet físicament, ja que s’utilitzen les dos mans. A més les seues característiques permeten un aprenentatge molt ràpid el que el converteixen en un esport molt divertit i fàcil de practicar.

A partir de les 9:00 hores i fins les 14:00 hores hi haurà tornejos amistosos de totes les categories, i per primera vegada, un torneig individual amb participants del rànquing de primera categoria. També hi haurà un taller d’iniciació a la pilota, per a donar a conèixer directament la resta de modalitats de pilota valenciana a totes aquelles persones que s’acosten. Per a participar, tan sols hauran d’estar presents a les pistes a les 9h per a inscriure’s en els diferents tornejos i activitats.